
AVIZ

asupra propunerii legislative privind completarea şi modificarea alineatului (4) al articolului 96 din Ordonanţa de Urgenţă a Guvernului nr.195/2005 privind protecţia mediului, precum şi modificarea şi completarea alineatului (1) al articolului 26 din Legea nr.360/2003 privind regimul substanţelor şi preparatelor chimice periculoase
Cu adresa nr. Pl.x 345 din 20 mai 2010, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare, Comisia pentru buget, finanţe şi bănci cu propunerea legislativă privind completarea şi modificarea alineatului (4) al articolului 96 din Ordonanţa de Urgenţă a Guvernului nr.195/2005 privind protecţia mediului, precum şi modificarea şi completarea alineatului (1) al articolului 26 din Legea nr.360/2003 privind regimul substanţelor şi preparatelor chimice periculoase.
In urma examinării propunerii legislative, în şedinţa din data de 01.06.2010, Comisia, cu majoritate de voturi, a hotărât întocmirea unui aviz cu amendamente:
	Nr.

crt.
	Text iniţial
	Text propus de Comisie

(autorul amendamentului)
	Motivare

	1.
	Articolul 1: - Ordonanţa de urgenţă a Guvernului nr. 195/2005 privind protecţia mediului, publicată în Monitorul Oficial al României, Partea I nr. 1196 din 30/12/2005, aprobată prin Legea nr. 265/2006, cu modificările şi completările ulterioare, se completează şi se modifică după cum urmează:

„1. Alineatul (4) al articolului 96 se modifică şi se completează cu o nouă literă având un nou format din două litere, litera a) şi litera b), după cum urmează:”
„Art. 96.- (4) a) Amenzile aplicate în temeiul unei legii, ordonanţe de urgenţă, ordonanţe sau hotărâri ale Guvernului din domeniul protecţiei mediului şi gospodăririi apelor se fac 100% venit la bugetul de stat, din care o cotă de 25%, aferentă fondului de stimulare a personalului, se virează de către unităţile Trezoreriei Statului în contul autorităţii din care face parte agentul constatator, pe baza situaţiilor financiare lunare întocmite şi prezentate de către autorităţile competente pentru protecţia mediului, în termen de cinci zile lucrătoare de la primirea acestora, şi este evidenţiată într-un cont distinct care se gestionează în regim extrabugetar.

b) 5% din cota de 25%, aferentă fondului de stimulare a personalului, se virează către bugetul Fondului Naţional Unic de Asigurări Sociale de Sănătate, mai precis vor fi utilizate pentru completarea sumelor necesare programelor naţionale de sănătate, în special tratamentelor prevăzute în programele naţionale de onco-hematologie, de transplant de organe, privind bolile cardio-vasculare şi inclusiv de cardiologie intervenţională.”
	Articolul 1 va avea următorul cuprins: 
Articolul 1: - Ordonanţa de urgenţă a Guvernului nr. 195/2005 privind protecţia mediului, publicată în Monitorul Oficial al României, Partea I nr. 1196 din 30/12/2005, aprobată prin Legea nr. 265/2006, cu modificările şi completările ulterioare, se modifică după cum urmează:

„1. Alineatul (4) al articolului 96 se modifică, după cum urmează:”

 „Art. 96.- (4) Amenzile aplicate în temeiul unei legii, ordonanţe de urgenţă, ordonanţe sau hotărâri ale Guvernului din domeniul protecţiei mediului şi gospodăririi apelor se fac 100% venit la bugetul de stat.”
Autor:
Dp. Viorel Ştefan – PSD+PC

	În contextul condiţiilor financiare actuale nu se justifică acordarea fondului de stimulare.

	2.
	Articolul 2: - Legea nr. 360/2003 privind regimul substanţelor şi preparatelor chimice periculoase, publicată în Monitorul Oficial al României, Partea I nr. 635 din 05/09/2003, cu modificările şi completările ulterioare, se completează şi se modifică după cum urmează:

„1. Alineatul (1) al articolului 26 se completează şi se modifică cu o nouă literă având un nou format din două litere, litera a) şi b), după cum urmează:”

„Art. 26. – (1) a) Constatarea contravenţiilor şi aplicarea sancţiunilor prevăzute la art. 25 se fac de către personalul împuternicit din cadrul Ministerului Mediului, din Garda Naţională de Mediu, din cadrul  agenţiilor pentru protecţia mediului, precum şi din cadrul Ministerului Sănătăţii şi al structurilor sale teritoriale, din cadrul Ministerului Muncii, Familiei şi Protecţiei Sociale, prin Inspecţia Muncii şi inspectoratele teritoriale de muncă, din cadrul Agenţiei Naţionale pentru Substanţe şi Preparate Chimice Periculoase şi de către ofiţerii şi agenţii de poliţie din cadrul Ministerul Administraţiei şi Internelor.
b) Un procent de cel puţin 5% din sumele provenite din amenzile prevăzute la art. 25 se virează către bugetul Fondului Naţional Unic de Asigurări Sociale de Sănătate. Fondurile obţinute vor fi utilizate pentru completarea sumelor necesare tratamentelor prevăzute în programele naţionale de onco-hematologie, de transplant de organe, privind bolile cardio-vasculare, inclusiv de cardiologie intervenţională.”
	Se abrogă
Autor:

Dp. Viorel Ştefan – PSD+PC

	Sumele provenite din amenzi se fac venit la bugetul de stat.

